
ΜASTERCLASS ΖΩΓΡΑΦΙΚΗΣ
ΜΥΤΙΛΗΝΗ 22 ΕΩΣ 24 MAΪOY 2015 


· To Μasterclass Ζωγραφικής θα διεξαχθεί-συντονιστεί από τον Γιάννη Ζιώγα
· Αποτελεί μέρος της Εκδήλωσης Διατοπικής Συνεργασίας "ΝΗΣΩΝ ΠΕΡΙΠΛΟΥΣ": Ο Πολιτισμός ως εργαλείο ανάπτυξης της νησιωτικής Ελλάδας», στο πλαίσιο του Μέτρου 421α των Τοπικών Προγραμμάτων του Άξονα 4 ΠΑΑ 2007-2013 της Νησιωτικής Ελλάδος,

· Θα πραγματοποιηθεί τις ημέρες Παρασκευή 22, Σάββατο 23 και Κυριακή 24 Μαΐου 2015 στη Μυτιλήνη.



ΣΚΕΠΤΙΚΟ 

1. Σπύρος, Παπαλουκάς, Θάλασσα στην Πάρο, 1948, λάδι σε χαρτόνι, 22x25εκ.

2. Μπάρνετ Νιούμαν,  Onement,  1948, λάδι σε χαρτόνι, 69x42εκ.
Η διαδικασία του Μasterclass Ζωγραφικής θα έχει αναφορά το έργο του Παπαλουκά και τον τρόπο που ο Παπαλουκάς ερμήνευσε τη νησιωτικότητα. Ο Παπαλουκάς διερεύνησε τη νησιωτικότητα αφού εργάστηκε σε διάφορα νησιά του Αιγαίου (Μυτιλήνη, Αίγινα, Πάρος). Με το έργο του ανέπτυξε την εκδοχή της εικόνας  που διερευνά τα στοιχεία της φύσης και μέσα από αυτά αναπτύσσει εικαστικά συστήματα. Η θεωρία του για τα θερμά/ψυχρά, για τον τρόπο αποτύπωσης του μαύρου, για τη δύναμη της κηλίδας, τη σημασία της πρωτογενούς ζωγραφικής μάζας προκύπτουν από τη μελέτη της φύσης και ειδικά των νησιωτικών περιοχών στις οποίες εργάστηκε. Η κορυφαία και πρωτοποριακή του συμβολή υπήρξε η σειρά έργων του το 1948 όταν, ταυτόχρονα με τους σημαντικούς καλλιτέχνες του Αφηγημένου Εξπρεσιονισμού που εργάζονταν στη Νέα Υόρκη, διερευνούσε την έννοια του πεδίου.
Το Μasterclass Ζωγραφικής θα διερευνήσει τον τρόπο που οι διδαχές του Παπαλουκά εξακολουθούν να είναι και σήμερα πρωτότυπες στις αναγνώσεις του τοπίου και στον τρόπο που οι πραγματικές πληροφορίες μετασχηματίζονται σε οπτικούς κώδικες,  ειδικά στον τρόπο της νησιωτικότητας και αυτά που η νησιωτικότητα σημαίνει. 
Η νησιωτικότητα έχει πολλές φορές αποτελέσει σημαντικό πεδίο εκφραστικής αναζήτησης στην Ελληνική Τέχνη. Οι Ωδές του Κάλβου, τα τοπία των Παπαλουκά, Στέρη  και Μαλέα, τα έργα των Ελύτη και Σεφέρη, οι εγκαταστάσεις του Κουνέλη (για να αναφέρουμε μερικά από τα πιο επιδραστικά  παραδείγματα) αποτέλεσαν σημεία αναφοράς στην ελληνική τέχνη.
Κάποιος μπορεί σε αυτά να προσθέσει και τα ποιήματα του Holderlin και ειδικά τo Πάτμος ή τη σειρά έργων του Arnold Böcklin με τα Νησιά των Νεκρών με αφετηριακό σημείο το Ποντικονήσι της Κέρκυρας. 

Οι αναγνώσεις της νησιωτικότητας είναι ένα πολύ ουσιαστικό σύγχρονο καλλιτεχνικό αίτημα διότι αποτελούν πεδίο καλλιτεχνικής έκφρασης με διαχρονικά αιτήματα και τωρινές ανάγκες διερεύνησης. Με το έργο του Παπαλουκά θα γίνει μια πρώτη προσπάθεια στο  Μasterclass Ζωγραφικής θα τεθούν κάποιες αρχικές παράμετροι της σύγχρονης διάστασης της νησιωτικότητας και να δημιουργηθούν προϋποθέσεις καλλιτεχνικής έρευνας για το μέλλον.

3. Αρνολντ Μπέκλιν, Το νησί των Νεκρών (η εκδοχή της Βασιλείας),  1880, λάδι σε χαρτόνι,  155x111εκ.

4. Ποντικονήσι, Κέρκυρα




ΔΙΑΔΙΚΑΣΙΑ


Η διαδικασία θα αναπτυχθεί σε δύο χώρους. 
Τις δύο πρώτες ημέρες (Παρασκευή 22.05 και Σάββατο 23.05) στον υπαίθριο χώρο του Κάστρου Μυτιλήνης και την τρίτη μέρα, Κυριακή, 24.05, στον πολυχώρο της Εκδήλωσης, το "Το χάνι της Αγοράς" στην αγορά, στην Ερμού.
Κατά τις δύο  πρώτες μέρες οι συμμετέχοντες/ουσες εργάζονται δημιουργώντας σημειώσεις του χώρου, καταγράφοντας ερεθίσματα, διερευνώντας τεχνικές. Με αυτό τον τρόπο κατανοούν το τοπίο και αντιλαμβάνονται τον τρόπο που το συγκεκριμένο μέρος μπορεί να τους επηρεάσει.

Κατά την τρίτη μέρα σχηματίζουν τον Εικαστικό τους Χάρτη, ένα επίμηκες έργο/φρίζα στο οποίο αποτυπώνονται οι εκφραστικές διαδρομές έτσι όπως τις βίωσαν τις προηγούμενες ημέρες. Θα δημιουργηθούν με αυτό τον τρόπο 11 Εικαστικοί Χάρτες τόσοι όσοι και οι συμμετέχοντες/ουσες.

Η έκθεση θα είναι μια έκθεση της διαδικασίας και όχι των έργων. Οι Εικαστικοί Χάρτες θα αποτελούν το κεντρικό έκθεμα ταυτόχρονα όμως θα εκτίθεται και το σύνολο των έργων- σημειώσεων που δημιουργήθηκαν, αντικείμενα που προκάλεσαν ενδιαφέρον, ψηφιακές καταγραφές. Με αυτό τον τρόπο θα αποτυπωθεί το σύνολο όλων εκείνων που δημιούργησαν/σχημάτισαν τη διαδικασία. 



Πρόγραμμα


ΠΑΡΑΣΚΕΥΗ 22 ΜΑΪΟΥ


10:00


Συνάντηση στο Άγαλμα της Ελευθερίας στην είσοδο του Λιμανιού  - Παλιές 


Δεξαμενές Ελαιολάδου.
10:00 έως 11:00
Πορεία προς το Κάστρο Μυτιλήνης είσοδος από τη Νότια Πύλη. Κατά τη 



διάρκεια  της Πορείας δεν θα υπάρξει ξενάγηση ή άλλες αναφορές αλλά μια 


βιωματική περιδιάβαση του χώρου.
11:00


Άφιξη στο χώρο του Κάστρου

11:15 έως 12:15
Διάλεξη: "Το έργο του Σπύρου Παπαλουκά ως αφορμή"
12:15 έως 18:00
Εικαστική εργασία στο χώρο του Κάστρου  (στο μέσο της διαδικασίας θα

                                    υπάρξει ημίωρη διακοπή για ανασυγκρότηση και ελαφρύ γεύμα στο χώρο

                                    εργασίας)

20:00                           Δείπνο



ΣΑΒΒΑΤΟ 23 ΜΑΪΟΥ


9:00


Συνάντηση Άγαλμα της Ελευθερίας στην είσοδο του Λιμανιού  - Παλιές 



Δεξαμενές Ελαιολάδου.
9:00 έως 10:30
Πορεία προς το Κάστρο Μυτιλήνης είσοδος από τη Νότια Πύλη. Κατά τη 



διάρκεια της Πορείας θα υπάρξει ξενάγηση - ή άλλες αναφορές που θα 



ενημερώσουν για την ιστορία του τόπου

10:30


Άφιξη στο χώρο του Κάστρου

10:30 έως 12:00
Διάλεξη: "Το Νησί ως Τόπος στην Τέχνη"
12: 00 έως 17:00
Εικαστική εργασία στο χώρο του Κάστρου (στο μέσο της διαδικασίας θα

                                    υπάρξει ημίωρη διακοπή για ανασυγκρότηση και ελαφρύ γεύμα στο χώρο

                                    εργασίας).
17: 00 έως 18:00
Μεταφορά του εικαστικού υλικού στον πολυχώρο της Εκδήλωσης, το 



"Το χάνι της Αγοράς" στην αγορά, στην Ερμού.
18: 00 έως 20:00
Ομαδική κριτική/εργασία στο "Το χάνι της Αγοράς"
20:00                           Δείπνο



Κυριακή 24 Μαΐου



9:00


Συνάντηση στον πολυχώρο της Εκδήλωσης, το 






"Το χάνι της Αγοράς" στην αγορά, στην Ερμού.
9:00 έως 10:30
Διάλεξη: Σύγχρονες έννοιες, εκδοχές αναγνώρισης του τοπίου, το 
                                   παράδειγμα της Εικαστικής Πορείας προς τις Πρέσπες

11: 00 έως 16:00
Εικαστική εργασία στον πολυχώρο της Εκδήλωσης, το "Παλιό Χάνι της

                                     Μυτιλήνης" στην αγορά, στην Ερμού  (στο μέσο της διαδικασίας θα

                                    υπάρξει ημίωρη διακοπή για ανασυγκρότηση και ελαφρύ γεύμα στο χώρο

                                    εργασίας)
16: 00 έως 19:00
Ομαδική έκθεση, διευθέτηση των έργων στο χώρο

19: 00 έως 20:00
Παρουσίαση των έργων

20:00                           Δείπνο



Υλικά 


Ο/η κάθε συμμετέχων/ουσα θα εργαστεί στις παρακάτω ζωγραφικές επιφάνειες :

1. Ένα έως δύο τελάρα ζωγραφικής μεσαίων διαστάσεων που θα πραγματοποιηθούν τις δύο πρώτες ημέρες της διαδικασίας στο χώρο του Κάστρου.

2. Ένα επίμηκες έργο (φρίζα) την τρίτη ημέρα της διαδικασίας.

3. Χαρτιά σχεδίου ή ακουαρέλας όπου θα πραγματοποιήσει τα σχέδια και σημειώσεις της προσέγγισής του

Τα έργα τα οποία θα δημοσιευθούν στον κατάλογο της έκθεσης θα είναι εκείνα που θα ανταποκρίνονται στους καλλιτεχνικούς και ποιοτικούς στόχους του Masterclass Ζωγραφικής.

Τα μέσα θα είναι κυρίως ζωγραφικά, ωστόσο θα μπορούν να χρησιμοποιηθούν και διευρυμένα ζωγραφικά μέσα. 

Ο κάθε συμμετέχων, συμμετέχουσα, θα έχει στη διάθεσή του χρώματα, πινέλα, τελάρα , χαρτιά κ.α. για να δημιουργήσει και να μελετήσει τις εικόνες εκείνες που θα αποτυπώσει στον εικαστικό του χάρτη. Οι σημειώσεις του μπορούν να γίνονται με σημειωματάριο αλλά και με ψηφιακά μέσα (φωτογραφία, βίντεο).


ΣΥΝΟΠΤΙΚΟ ΒΙΟΓΡΑΦΙΚΟ ΓΙΑΝΝΗ ΖΙΩΓΑ 


Ο Γιάννης Ζιώγας γεννήθηκε στη Θεσσαλονίκη το 1962. Το 2010 εκλέγεται Επίκουρος Καθηγητής (αντικείμενο Ζωγραφική) στο Τμήμα Εικαστικών και Εφαρμοσμένων Τεχνών του Πανεπιστήμιου Δυτικής Μακεδονίας (διορίζεται τον Ιανουάριο 2012). Σπούδασε Μαθηματικά (Πτυχίο, Πανεπιστήμιο Αθηνών). Κατέχει το Master of Fine Arts από τη School of Visual Arts (1991, Νέα Υόρκη), είναι διδάκτορας του Πανεπιστήμιο Αιγαίου (2013). Έχει πραγματοποιήσει είκοσι ατομικές εκθέσεις και έχει συμμετάσχει σε πολλές ομαδικές στην Ελλάδα και το εξωτερικό. Το 2001 με την υποστήριξη του Ιδρύματος Κωστόπουλου παρέμεινε στη Νέα Υόρκη στο International and Curatorial Program. Για το έργο του έχουν γραφεί κριτικές στον Ελληνικό και διεθνή τύπο (New York Times, Artnews, Sculpture, Giornalle dell’ Αrte). Έχει γράψει κείμενα για τη θεωρία της τέχνης καθώς και τα βιβλία: Ο βυζαντινός Μάλεβιτς, Ο Ταρκόφσκι στη Χαλκίδα, Όψεις Λογοκρισίας (συλλογικός τόμος), Το Ημερολόγιο ενός ΠΔ/407.
ΔΙΟΡΓΑΝΩΤΕΣ ΕΚΔΗΛΩΣΗΣ

ΑΝΑΣΤΑΣΙΟΣ Μ. ΠΕΡΙΜΕΝΗΣ 






ΓΕΝ. ΔΙΕΥΘΥΝΤΗΣ ΕΤΑΛ Α.Ε. 





ΕΤΑΛ Α.Ε. ΕΤΑΙΡΕΙΑ ΤΟΠΙΚΗΣ ΑΝΑΠΤΥΞΗΣ ΛΕΣΒΟΥ

